Stil koninklike Kersfees in Windsor-kasteel | Netwerk24
01 Desember 2020 20:12
Dit sal die eerste keer in 33 jaar wees dat die koninklike egpaar nie die Kerstyd op Sandringham deurbring nie.
Die Kersfees daar is gewoonlik allermins 'n tyd vir ontspan. Die dagboek vir die Kerstyd word tot op die minuut beplan.
Daar is vroeër berig personeel op Sandringham is nie geneë om hulself af te sonder om 'n sogenaamde "Sandringham-borrel" om die koningin en Philip te vorm nie. Die "Windsor-borrel" is kort voor Paasfees geskep om die koningin en haar man so veilig moontlik teen die koronavirus te hou. Die minste moontlike personeel sien om na hulle om blootstelling aan die virus tot die minimum te beperk.
Prins William en sy gesin sal heel moontlik Kersfees deurbring saam met Catherine se ouers, Michael en Carole Middleton, terwyl prins Charles en sy vrou, Camilla, weer die dag in hul plattelandse woning, Highrove, sal deurbring.